Jean Christophe

De Jean Christophe, gebuer den 11. Januar 1940 zu Lëtzebuerg, a gestuerwen den 11. Februar 2009 zu NidderkuerNoruff an Doudesannonce am Luxemburger Wort vum 12. Februar 2009, S. 23 an 51., war e lëtzebuergeschen Ingenieur a Lokalpolitiker (CSV).

De Jean Christophe ass zu Stengefort opgewuess an huet no sengem Lycée zu Ooche fir Elektro-Ingenieur studéiert.Quell vun dësem Kapitel, wou net anescht uginn: Bascharage, CSV: Jean Christophe. In: Revue, nº 7 (16.02.2000), p. 22 [Digitised by the National Library of Luxembourg]. Hien ass du fir 5 Joer op Den Haag bei d'Europäescht Patent-Institut schaffe gaangen. 1971 ass e mat senger Famill op Nidderkäerjeng geplënnert, an huet als Ingenieur vum Walzwierk vun der MMRA zu Rodange geschafft. 1976 ass hien op Arbed Déifferdeng gewiesselt, dono bei Trade Arbed a méi spéit op d'Walzwierk vun der Diddelenger Schmelz. 1997 gouf hie fréipensionéiert.

Hie war vun 1990 u fir d'CSV am Gemengerot vun der Gemeng Nidderkäerjeng a vun 1999 bis 2007 Buergermeeschter vun där Gemeng. 

Fir un hien z'erënneren huet d'Käerjenger Gemeng eng Strooss no him genannt, d'Rue Jean Christophe.

Kategorie:Lëtzebuergesch Buergermeeschteren
Kategorie:Buergermeeschtere vun Nidderkäerjeng
Kategorie:Gebuer 1940
Kategorie:Gestuerwen 2009
Kategorie:Persounen, no deenen eng Struktur zu Lëtzebuerg genannt ass